María del Milagro París

**Maria del Milagro Paris Coronado** (San Jose, Costa Rica, 1961eko maiatzaren 20a) Costa Ricako igerilaria da. Munduko final batera heldu zen Costa Ricako lehen kirolaria izan zen, 1975eko Munduko Igeriketa Txapelketan 5. postua eskuratu zuen, eta Moskun 1980ko Udako Olinpiar Jokoetan zortzigarren postua lortu zuen Costa Ricako lehen atleta izan zen.

## Bizitza 
Costa Ricako hiriburuan, San Josen, jaio zen, 1961ean. 8 urterekin hasi zuen kirol ibilbidea, Country Clubeko Hasiberrien Txapelketan lehen aldiz parte hartu zuenean.

La Salle Ikastetxeko igeriketa taldeko kidea izan zen, 1972. urtean Cariari Klubeko kide izatera pasatu zen. Talde horrekin Igeriketa Txapelketa Nazionala irabazi zuen jarraian, 1980. urtera arte.

1973. urtean Panamako Club Internacional taldearen aurka txapelketa garrantzitsu batean hartu zuen parte. Parte hartu zuen 6 ekitaldiak irabazi zituen eta 50 metroko igerilekuan estatuko lehen errekorra ezarri zuen.

Aparteko saioa egin zuen Costa Ricatik kanpo, Guatemalan, 1973. urteko Erdialdeko Amerikako lehen Kirol Jokoetako erregina bihurtu baitzen, 13 urrezko domina eta zilarrezko bat lortzean. Balentria horri esker, txapelketako atletarik onena, Costa Ricako urteko igerilari eta atletarik onena eta Erdialdeko Amerikako atletarik onena izendatu zuten, Guatemalako Kirol Kazetari eta Esatarien Elkarteak emandako saria.

Francisco Rivas, Sylvia eta Claudia Poll ahizpen eta Maria del Milagro Paris beraren entrenatzailearen esanetan:Milagros izan zen Costa Ricako kirolak izan zuen lehen erregina, soilik gizonen garaipenera ohitua. Neskato hark bihotza lapurtu zien herritarrei.Hurrengo urtean Erdialdeko Amerikako eta Karibeko XII. Jokoetan lehiatu zen Dominikar Errepublikan. 6 probatan eman zuen izena eta urrezko 3 domina, zilarrezko bi eta brontzezko bat irabazi zituen.

14 urterekin, II. Munduko Igeriketa Txapelketan lehiatu zen, 1975. urtean. Bosgarren postua lortu zuen tximeleta-estiloko 100 metroetan, eta Latinoamerikako igerilari onenaren saria eman zioten.

1976. urteko urtarrilean, haustura bat izan zuen Panamako lehia batean. Hilabete pasa eman behar izan zuen igeltsuarekin eta beste hilabete bat errekuperazioan, martxoan praktiketara bete-betean itzuli baino lehen, Montrealeko Olinpiar Jokoetarako lau hilabete baino ez zirenean falta. Eguneko bi entrenamendu egitetik hiru egitera pasatu ziren arren, Parisek teknikariaren laguntza eta guzti, ezin izan zuen galdutako denbora berreskuratu. María del Milagro París hamargarrena izan zen eta ez zuen finalean sartzerik lortu.

1977. urtean, Erdialdeko Amerikako II. Kirol Jokoetan hartu zuen parte, El Salvadorren. Orkatila okertu arren, hanka handituta igeri egin zuen eta urrezko 10 domina eta zilarrezko hiru lortu zituen.

Urte horretako abuztuan Mendebaldeko Berlinera bidaiatu zuen, III. Munduko Igeriketa Txapelketara, eta hamargarren postua lortu zuen 100 metro tximeleta estiloan.

1980. urtean, final olinpiko batean aurrera egitea lortu zuen lehen atleta izan zen. Moskun 1980ko Udako Olinpiar Jokoetan gertatu zen hori, 100 metro tximeleta estiloan,  zazpigarren postuan heldu eta sailkatu egin zen.

María del Milagro País 1983. urtean erretiratu zen igeriketatik, medikuntzan jarduteko.

## Aintzatespenak 
* San Joseko La Sabana Parke Metropolitanoan dagoen igerilekuak bere izena darama.
* Cartagoko Udalak "Alaba Kuttun eta Adoptibo" izendatu zuen.

## Erreferentziak 
## Kanpo estekak